Document ID: /fineweb-2-swissfilter-quality_10-filterrobots/filtered/02820.jsonl.gz/0

Radnici Čistoće trebali su krenuli u srijedu navečer ponovno čistiti Zagreb, nakon trodnevnog štrajka zbog kojeg je grad zatrpan smećem. No to se nije dogodilo iako je u pregovorima s Upravom Holdinga dogovoreno da će zasad dobiti povećanje od 700 kuna za najniže plaćene poslove i 600 kuna za vozače.
Pregled štrajka u Čistoći pogledajte u prilogu Dinka Kreštalice i Marisabel Majić:
Dolenec: Ovo nije održivo dulje od 2-3 dana
– Ovo nije održivo dulje od 2-3 dana. Mi sada ispitujemo sve zakonske mogućnosti i po njima ćemo morati postupati. Ovaj način komunikacije gdje se ispostavi 11 zahtjeva da se na njih pristane “Da ili Ne”, to nije moguće. Dakle mi moramo sjesti i pregovarati i dogovoriti što to od toga su prioriteti, u kojem se to vremenu ispuniti, kazala je Danijela Dolenec, zamjenica gradonačelnika Zagreba.
– Moj opoziv je uvijek na stolu, ali ja je ne mislim dati trenutno zato što smatram da nisu za to stvoreni nikakvi preduvjeti. Definitivno sam osoba koja je odgovorna do te mjere da neće ostaviti tvrtku u gorem stanju nego što ju je zatekla, izjavio je Davor Vić, voditelj podružnice Čistoća.
Radnici Čistoće smatraju da njihovi zahtjevi nisu veliki. Kažu da traže minimalac minimalca. Poručuju da su na posao došli, ali na ulice izaći neće dok se ne ispune njihovi zahtjevi.
Vijesti HRT-a pratite na svojim pametnim telefonima i tabletima putem aplikacija za iOS i Android. Pratite nas i na društvenim mrežama Facebook, Twitter, Instagram i YouTube!
Izvor: vijesti.hrt.hr
Dio Vijesti.TV medije.